CELEX: C2007/315/93
Language: da
Date: 2007-12-22 00:00:00
Title: Sag F-117/07: Sag anlagt den 25. oktober 2007 — Kolountzios mod Kommissionen

22.12.2007   
            
            
               DA
            
            
               Den Europæiske Unions Tidende
            
            
               C 315/48
            
         Sag anlagt den 25. oktober 2007 — Kolountzios mod Kommissionen
   (Sag F-117/07)
   (2007/C 315/93)
   Processprog: fransk
   Parter
   
      Sagsøger: Kolountzios (Bruxelles, Belgien) (ved avocats S. Orlandi, A. Coolen, J.-N. Louis og E. Marchal)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               annullation af Kommissionens afgørelse af 11. maj 2007 om afslag på sagsøgerens anmodning om at beregne de pensionsrettigheder, han har optjent, før han tiltrådte tjenesten, i drakmer ved de græske pensionskasser TMSEDE og ELPP, ved anvendelse af den aktualiserede gennemsnitlige omregningssats, som Kommissionen har fastsat for at tage hensyn til drakmens udsving i bidragsindbetalingsperioden.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, der er tjenestemand i lønklasse AD 12, løntrin 4, har til støtte for søgsmålet påberåbt sig tre anbringender, hvoraf det første er, at de almindelige bestemmelser til gennemførelse af artikel 11, stk. 2, i bilag VIII til vedtægten (og navnlig artikel 7, stk. 3) og om fornødent sidstnævnte bestemmelse i vedtægten er ulovlige.
   Det andet anbringende vedrører en tilsidesættelse af artikel 3 i Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen (EFT L 162, s. 1).
   Det tredje anbringende vedrører en tilsidesættelse af retssikkerhedsprincippet, ligebehandlingsprincippet og forbuddet mod forskelsbehandling.